stanford-oval/wikipedia huggingface dataset:
הארי פוטר - משחקי וידאו
הארי פוטר ומסדר עוף החול > משימות

במהלך המשחק יש כמה משימות שצריך לעבור מסוגים שונים.
משימות שיעורי בית של מורים:
המשימה של פרופסור מקונגול
המשימה של פרופסור פליטיק
המשימה של פרופסור ספראוט
המשימה של פרופסור סנייפ
בנוסף, ישנו שלב מרכזי במשחק, שבו יש הרבה משימות שצריך להשלים לגייס את כל חברי "צבא דמבלדור", שכוללות שימוש נרחב בקסמים ובמוח.
כאשר תגייס את ג'יני לצבא דמבלדור, למד אותה בחדר הנחיצות את הקסם רדוקטו.
כאשר תגייס את זכריה סמית' לצבא דמבלדור, למד את רון בחדר הנחיצות איך מכשפים ריקטוסמפרה על זכריה סמית'.
כאשר תגייס את קולין קריווי לצבא דמבלדור, למד אותו בחדר הנחיצות איך לכשף פטריפיקוס טוטאלוס.
כאשר תגייס את צ'ו לצבא דמבלדור, בדוק אם גייסת את כל חברי צבא דמבלדור, ולמד את צ'ו בחדר הנחיצות לוויקורפוס.
הארי פוטר ומסדר עוף החול > דרישות מערכת

מערכת הפעלה ווינדוס XP/Vista
מעבד במהירות 1.6 גיגה-הרץ
256 מ"ב ראם
כרטיס מסך בעל 32 מ"ב זיכרון
5 גיגה-בייט פנויים על הדיסק הקשיח.
הארי פוטר ומסדר עוף החול > דמויות

הארי פוטר
סיריוס בלק
אלבוס דמבלדור
פרד וג'ורג' ויזלי
אחרי שלב גיוס צבא דמבלדור, ישנו שלב בכיכר גרימולד מספר 12- אחרי תקיפתו של מר ויזלי, אחר כך משימות של חברי צבא דמבלדור כדי לעצבן את פרופסור אמברידג', ולבסוף הקרב במשרד הקסמים. סיום המשחק מותנה בהשגת כל "הגביעים".
הארי פוטר ומסדר עוף החול > ביקורות

אחרי המשחק הקודם דווקא המשחק החמישי זכה לביקורות מצוינות בעיקר מפני שלראשונה במשחקי הארי פוטר יש העתק מלא של הטירה כמו שמתואר בספרים ובסרטים ולא רק גרסה שמותאמת לצורכי המשחק. הביקורת לרעת המשחק זה השליטה על השחקנים שלא טובה במיוחד וגם כל זה שלא החזירו את הקווידיץ עוד מהמשחק השני.
הארי פוטר והנסיך חצוי-הדם

| --- | --- |

 כללי
 תאריך הוצאה:  30 ביוני 2009
 סוגה:  פעולה והרפתקאות
 הוצאה לאור:  Electronic Arts
 הפצה:  Electronic Arts
 דרישות תוכנה
 מצבי משחק:  שחקן יחיד, מרובה-משתתפים
 פלטפורמות:  מחשב אישי, פלייסטיישן 2, wii, xbox 360,נינטנדו DS
 
 אתר רשמי
הארי פוטר והנסיך חצוי-הדם הוא משחק המבוסס על הספר והסרט הארי פוטר והנסיך חצוי-הדם, המשחק יצא בקיץ 2009 בתאריך 30 ביוני 2009, לקראת יציאת הסרט. המשחק דומה בחלקו לקודמו "הארי פוטר ומסדר עוף החול", אך בו ישנם מקומות חדשים.
את המשחק יצרו חברת המשחקים הגדולה EA ביחד עם חברת הסרטים האחים וורנר.
במשחק, אנחנו פוגשים את פוטר וחבורתו בפתחה של שנת הלימודים השישית בהוגוורטס, אחרי חופש עצוב וגדול במיוחד, כשבאמצע חופשתו מופיע דמבלדור וביחד הם הולכים לצרף את פרופסור סלגהורן המורה החדש לשיקויים שעזב את בית ספר לפני שנים רבות וחזר לשנה. המלחמה עקובה מדם פורצת בין "אוכלי המוות" המרושעים – חסידיו "טהורי הדם" של וולדמורט לבין הקוסמים הטובים. כשהארי חוזר להוגוורטס הוא מגלה ספר מסתורי של "הנסיך חצוי-הדם" שהופך אותו למצטיין בשיעור השיקויים, ובעזרת הספר משיג את השיקוי "פליקס פליציס" מהפרופסור סלגהורן, אשר כל מי ששותה ממנו הופך לבר מזל. דמבלדור מכין להארי שיעורים פרטיים, כשבכל שיעור דמבלדור יראה להארי זיכרון על עברו של אויבו הנצחי לפני שהפך ללורד וולדמורט, טום ואנדרולו רידל, אחד מהזיכרונות קשורים בסלגהורן, בטום ובהורוקרוקסים. לקראת סוף המשחק לאחר שסנייפ הרג את דמבלדור, הארי יוצא עם חבריו למסע לחיפוש והשמדת ההורקרוקסים של וולדמורט. במשחק ניתן גם לשחק קווידיץ'. במשחק, בניגוד לכל שאר המשחקים, ניתנת אפשרות למשחק מרובה משתתפים ולמשחק און-ליין ברשת (למעט גרסת המחשב).
הארי פוטר והנסיך חצוי-הדם > תוכן

במשחק תוכלו הרחיב את יכולתכם במשחק הקווידיץ', ולהילחם בקרבות קוסמים עם כל הבא ליד. בנוסף, תוכלו ליצור שיקויים עם פרופסור סלגהורן. טיול בהוגוורטס המלאה כמו במשחק הקודם זמין שוב במשחק ועוד יותר, ניתן לבקר במגדלים, חדרים, ובמקומות שלא נראו בהוגוורטס במשחק הקודם (שער הכניסה, מגדל האסטרונומיה וכו...) חלק מהמשימות שלכם יהיו לאור ירח. בנוסף, תחוו על בשרכם את חיי האהבה של רון, תילחמו נגד מגוון רחב של דמויות בטירת הוגוורטס ומחוץ לה, כגון בלטריקס לסטרייג', אוכלי מוות, במועדוני הקרב נגד תלמידי בית הספר. תילחמו על מנת להרוויח מגנים – ככל שתצברו יותר מגנים, תוכלו לשחק ביותר אפשרויות משחק כגון קרב בין שני שחקנים, יותר נקודות חיים בקרבות, כשפים חזקים יותר ולהרוויח יכולת כניסה לאתרים שונים מסביב לטירת הוגוורטס. בנוסף תוכלו להיכנס למקומות חדשים כגון משרדו של אלבוס דמבלדור ומגוון מגדלים שונים השייכים לטירה וכדומה... תוכלו לבקר בעוד מקומות, כמו חצר הקווידיץ' של הוגוורטס, בית משפחת ויזלי בחגים ובתחילת המשחק, ואף להסתובב בחופשיות בטירת הוגוורטס (חצרות, מסדרונות וכדומה)...
הארי פוטר והנסיך חצוי-הדם > עלילה

במשחק, אנחנו פוגשים את פוטר וחבורתו בפתחה של שנת הלימודים השישית בהוגוורטס, אחרי חופש עצוב וגדול במיוחד, כשבאמצע חופשתו מופיע דמבלדור וביחד הם הולכים לצרף את פרופסור סלהגורן המורה החדש לשיקויים שעזב את בית ספר לפני שנים רבות וחזר לשנה. המלחמה עקובה מדם פורצת בין "אוכלי המוות" המרושעים – חסידיו "טהורי הדם" של וולדמורט לבין הקוסמים הטובים. כשהארי חוזר להוגוורטס הוא מגלה ספר מסתורי של "הנסיך חצוי-הדם" שהופך אותו למצטיין בשיעור השיקויים, ובעזרת הספר משיג את השיקוי "פליקס פליציס" מהפרופסור סלגהורן, אשר כל מי ששותה ממנו הופך לבר מזל. דמבלדור מכין להארי שיעורים פרטיים, כשבכל שיעור דמבלדור יראה להארי זיכרון על עברו של אויבו הנצחי לפני שהפך ללורד וולדמורט, טום ואנדרולו רידל, אחד מהזיכרונות קשורים בסלגהורן, בטום ובהורוקרוקסים. לקראת סוף המשחק לאחר שסנייפ הרג את דמבלדור, הארי יוצא עם חבריו למסע לחיפוש והשמדת ההורקרוקסים של וולדמורט.
הארי פוטר והנסיך חצוי-הדם > דמויות

הארי פוטר
אלבוס דמבלדור
רון ויזלי
הרמיוני גריינג'ר
ג'יני ויזלי
פרד ויזלי
דראקו מאלפוי
ג'ורג' ויזלי
ארני מקמיליאן
גרגורי גויל
זכריה סמית'
חנה אבוט
וינסנט קראב
לי ג'ורדן
סוורוס סנייפ
בלטריקס לסטריינג'
הוראס סלאגהורן
הארי פוטר והנסיך חצוי-הדם > דמויות > כישופים

ווינגארדיום לביוסה – הרמת חפצים.
אינסנדיו – זימון להבות לצורך שריפת חפצים.
פרוטגו – הדיפת קסמים המוטלים לעבר הדמות.
אקספליארמוס – הטלת היריב אל הקרקע.
לויקורפוס – הנפת גוף היריב מהקרקע.
פטריפיקוס טוטאלוס – הקפאת היריב.
רפארו – תיקון חפצים שבורים.
דפולסו – דחיפת חפצים.
שתק (Stupefy) – הימום היריב.
שתק טעון – הימום חזק יותר של היריב.
אלוהומורה – פתיחת דלתות נעולות.
הארי פוטר והנסיך חצוי-הדם > פסקול

הפסקול של המשחק הארי פוטר והנסיך חצוי-הדם  הולחן על ידי ג'יימס האניגן והוקלט ביחד עם תזמורת פילהרמוניה בסטודיו איר בלונדון. 29 הקטעים פורסמו ב-17 במרץ 2009.
הארי פוטר והנסיך חצוי-הדם > פסקול > רשימת הקטעים

Return to Hogwarts – 3:25
Quidditch Tryouts – 1:31
Wandering Night – 2:44
Race Ginny – 3:02
Dueling Club – 2:04
Mixing Potions – 1:58
Slytherin Combat – 2:21
Slughorn – 0:39
Hogwarts by Night – 1:45
Quidditch – 3:30
Get to Potions – 1:49
Get to Quidditch – 1:20
Fred and George Return – 1:28
Wandering Day 5 – 1:02
Lovesick Ron – 2:49
The Boathouse at Night – 2:49
Wandering Stealth – 2:19
Loss at Hogwarts – 1:09
Bellatrix – 1:17
Fenrir Battle – 1:13
Wandering Day 4 – 1:35
Chase Draco – 1:07
More Potions – 1:37
Exploring with Luna – 2:29
Wandering Day 3 – 1:47
Wandering Day 1 – 0:54
The Final Battles – 3:41
Sadness at Hogwarts – 2:00
Friendship Theme – 2:14
הארי פוטר ואוצרות המוות – חלק 1

| --- | --- |

 כללי
 תאריך הוצאה:  19 בנובמבר 2010
 סוגה:  פעולה והרפתקאות
 הוצאה לאור:  Electronic Arts
 הפצה:  Electronic Arts
 דרישות תוכנה
 מצבי משחק:  שחקן יחיד, מרובה-משתתפים
 פלטפורמות:  מחשב אישי, פלייסטיישן 3, wii, xbox 360,נינטנדו DS
 
 אתר רשמי
המשחק הארי פוטר ואוצרות המוות – חלק 1 מבוסס על הסרט בעל אותו השם, ובדומה לו מכיל ברובו את המשימות במסגרת מציאת ההורקרוקוסים של וולדמורט והשמדתן, כשבדרך, על השלישייה להתמודד עם כוחות האופל המאיימים להפריד ביניהם.
הארי פוטר ואוצרות המוות – חלק 1 > כישופים

שתק – משמש להימום היריב
אימפדימנטה – מכשיל ומעכב את היריב
פרוטגו – משמש כמגן ענק על השחקן (הארי)
פטריפיקוס טוטאלוס – משמש להקפאת היריב
וינדגארדיום לביוסה – משמש להרמת פריטים וזריקתם על יריבים
קונפרינגו – משמש לפיצוץ מכשולים בדרך
אקספולסו – משמש להדיפת יריבים
אקספקטו פטרונום – משמש להדיפת סוהרסנים
אקספליארמוס – משמש לפירוק יריבים מנשקיהם
קונפונדוס – משמש לבלבול היריבים והפנייתם נגד חבריהם
ארבע הרוחות – משמש את השחקן (הארי) במציאת הכיוון שעליו ללכת בו
הארי פוטר ואוצרות המוות חלק 2

| --- | --- |

 כללי
 תאריך הוצאה:  2011
 סוגה:  פעולה והרפתקאות
 הוצאה לאור:  Electronic Arts
 הפצה:  Electronic Arts
 דרישות תוכנה
 מצבי משחק:  שחקן יחיד, מרובה-משתתפים
 פלטפורמות:  מחשב אישי, פלייסטיישן 3, wii, xbox 360,נינטנדו DS
 
 אתר רשמי
המשחק הארי פוטר ואוצרות המוות חלק 2 מבוסס על הסרט בעל אותו השם, ובדומה לו מכיל ברובו את המשימות במסגרת הקרב על הוגוורטס והבסת הלורד וולדמורט.
בנוסף לאפשרות משחק בתור הארי, הרמיוני ורון, ניתן לשחק גם את פרופסור מקגונגל, שיימוס פיניגן, נוויל לונגבוטום וג'יני ומולי ויזלי.
הארי פוטר: מסתרי הוגוורטס

Harry Potter: Hogwarts Mystery (בתרגום חופשי לעברית: הארי פוטר: מסתרי הוגוורטס) הוא משחק תפקידים המבוסס על סדרת הספרים "הארי פוטר" מאת ג'יי. קיי. רולינג. המשחק פותח על ידי חברת "Jam City" והופץ על ידי חברת "Portkey Games" בשנת 2018 למכשירי ה-iOS וה אנדרואיד.
לגו הארי פוטר > פיתוח והכרזה

בשנת 2009 הכריזה חברת המשחקים TT Games, על פיתוח משחק וידאו חדש מסדרת הלגו שלה, (בדומה למשחקי "לגו מלחמת הכוכבים", "לגו אינדיאנה ג'ונס" ו"לגו באטמן") אשר יעסוק בהארי פוטר. המשחק, שיצא לשווקים במאי 2010 ופותח על ידי TT Games וחברת "האחים וורנר",
לגו הארי פוטר > שנה 1-4

מגולל את עלילת ארבעת הספרים הראשונים בסדרה (אבן החכמים, חדר הסודות, האסיר מאזקבאן וגביע האש). המשחק הראשון מתמקד בשנים אלו כי משלב מאוחר יותר בסיפור העלילה נהיית אפילה יותר ולא מתאימה לילדים קטנים. במשחק יכולים השחקנים לשחק בסצנות מרכזיות מהספרים והסרטים, אך גם יכולים לחוות חוויית משחק בתור תלמידי הוגוורטס. השחקנים יכולים להיכנס לשיעורים, ללמוד כשפים, לרקוח שיקויים, המשחק מאפשר לשחקנים לשחק 167 דמויות שונות מהעולם הקסום של הארי פוטר ביניהן הארי, רון, הרמיוני, פרופ' קווירל, אלבוס דמבלדור, דראקו מאלפוי ואפילו פנג. המשחקיות במשחק דומה מאוד למשחקים הקודמים בסדרה. השחקנים יכולים לאסוף מטבעות לגו, לאסוף לְבֵנות זהב ולְבֵנות כוח ולהיכנס לשלבים ששיחקו בהם כבר במצב "משחק חופשי", אך בתוספת פרטים חדשים. זהו המשחק הראשון בו הדמויות מתפתחות תוך כדי התקדמות העלילה, והקסמים שהדמות לומדת נשארים איתה עד סוף המשחק. תוספת חשובה נוספת היא ייחוד כל דמות על ידי מאפיין משלה. כך לדוגמה, הארי הוא רוכב מטאטאים מצוין ויכול להטיל כישופים תוך כדי רכיבה, הרמיוני היא מטילת הכשפים הטובה ביותר ורון יכול להשתמש בסקאברס כדי להגיע למקומות צרים. על מנת להתאים את העלילה לילדים, חלק מהקטעים שונו או נגנזו (כגון מותו של סדריק דיגורי שמתרחש בספר הרביעי). בנוסף לכך יצאה גם גרסת "דמו" אשר כוללת שני שלבים קצרים מן המשחק, ובסיומם משחקון חופשי קטן.
לגו הארי פוטר > שנה 5-7

ב-2011 יצא גם משחק לגו הארי פוטר, מהשנה החמישית ועד לשנה השביעית (מסדר עוף החול, הנסיך חצוי הדם, אוצרות המוות) במשחק זה חלק מהקסמים מהמשחק הקודם ניתנים לשחקן בתחילת המשחק, בנוסף ללמידת קסמים מתקדמים יותר, המשחק מבוסס באופן עיקבי על הספרים והסרטים, וחלק מהיכולות המיוחדות של הדמויות מתחלפות ומתווספות דמויות נוספות שניתנות למשחק כמו לונה לאבגוד, עין הזעם מודי ועוד.
השנה השביעית במשחק מחולקת לשני חלקים כמו בסדרת הסרטים.
שני המשחקים בסדרה הזו זכו לתפוצה רבה מאוד וקיבלו גרסאות לכל הקונסולות שיצאו משנת 2009 עד שנת 2023.
גביע העולם בקווידיץ'

לסדרת המשחקים של הארי פוטר יצא משחק ספין אוף נוסף, גביע העולם בקווידיץ'. המשחק מתחיל בהוגוורטס – ועליו לבחור בית (גריפינדור, סלית'רין, הפלפאף, רייבנקלו) ולהתאמן עם חברי הקבוצה עד שהוא מגיע לגביע הוגוורטס בקווידיץ. כאשר ינצח, יקבל שני כרטיסים למשחקי אליפות העולם, ושם יבחר קבוצה אחת מתוך 8 קבוצות ויתמודד איתה על הגביע. במשחק אפשר לאסוף קלפים, לקבל מטאטאים שיפתחו מצבי קושי מוגברים, ואף לשחק נגד חבר במצב מקומי ועוד.
הקבוצות המשתתפות בגביע העולם:אנגליה, גרמניה, צרפת, ספרד, ארצות הברית, יפן, בולגריה, ארצות סקנדינביה, אוסטרליה.
המשחק קיבל גרסאות לשלל הקונסולות של התקופה ובהם: המחשב האישי, פלייסטיישן 2, אקסבוקס 360, ולגיימבוי אדוונס.
Harry Potter: Magic Awakened

משחק זה יצא בשנת 2021 למחשב האישי ולאנדרואיד, משחק אונליין ומבוסס על קרבות קלפים, במשחק זה על השחקן לפתור תעלומות בהוגורטס תוך שיטוט חופשי ויצירת דיאלוגים והתגברות על מכשולים וקרבות קלפים, המשחק קיבל שחרור גלובאלי בשנת 2023.
קונסולות

הארי פוטר ואבן החכמים: PC, xbox, נינטנדו גיימקיוב, 1GBA ,GBC ,PS, GBC, MAC, PS2, PS
הארי פוטר וחדר הסודות: PC, xbox, נינטנדו גיימקיוב, 1GBA ,GBC ,PS, GBC, MAC, PS2, PS
הארי פוטר והאסיר מאזקבאן: PC, xbox, נינטנדו גיימקיוב, 1GBA ,GBC ,PS, GBC, MAC, PS2, PS
הארי פוטר וגביע האש: PC, PSP ,XBOX ,GC ,DS ,GBA
הארי פוטר ומסדר עוף החול: PC, PS3, PSP ,Xbox360, DS, GBA ,Wii, MAC
הארי פוטר והנסיך חצוי-הדם: PC, PS3 ,PSP ,Xbox360, DS ,Wii ,MAC
לגו הארי פוטר שנים 1–4: Windows, Nintendo DC, Wii, PS3, PS2, Xbox 360, MAC, Xbox One
הארי פוטר ואוצרות המוות חלק 1: PS3, PC, XBOX360, Wii, DS
Wonderbook
ראו גם

דירוג משחקי הארי פוטר
הערות שוליים

↑  רותה קופפר, "הארי פוטר וחדר הסודות" - משחק מחשב, באתר הארץ, 14 ביולי 2003
↑  BBC News. Magical challenge of video game music BBC News. Accessed March 10, 2009.
↑  Amazon. Harry Potter And The Half-Blood Prince Amazon. Accessed March 10, 2009.
↑  אלכס גרבוב.., הארי פוטר וקללת משחק המחשב הגרוע, באתר ynet, 21 ביולי 2011
↑  אילן גלר‏, Lego Harry Potter Collection - בסרט הזה כבר היינו. ביקורת, באתר וואלה, 11 בדצמבר 2016
המשחק הראשון של "לגו הארי פוטר"
המשחק השני של "לגו הארי פוטר"
חסידות לעלוב

| --- | --- |

קבר רבי דוד מלעלוב
 שורשים, סיווג והנהגה
 דת:  יהדות 
 קבוצה:  תנועת החסידות
 מקום ייסוד:  לעלוב
 תאריך ייסוד:  ה'תקע"ה
 מייסד:  רבי דוד בידרמן
 
חסידות לֶעלוֹב היא חצר חסידית פולנית-ארצישראלית. החצר הוקמה בעיירה ללוב על ידי רבי דוד בידרמן.
האדמו"ר השני בשושלת, רבי משה בידרמן, עלה לארץ ישראל בשנת ה'תרי"א 1851 והתגורר בירושלים. מאז נשאה החסידות אופי ירושלמי והפכה לחלק מן היישוב הישן.
כיום מכהנים באדמו"רות מספר צאצאים. החצר המרכזית היא חסידות לעלוב בבית שמש.
שושלת לעלוב

מייסד החצר והאדמו"ר הראשון שלה הוא רבי דוד בידרמן בן רבי שלמה צבי. נולד בשנת תק"ו ונפטר בז' בשבט תקע"ד (1746-1814). היה תלמידו של החוזה מלובלין והתפרסם באהבת ישראל שלו. לפני כן נסע גם לרבי אלימלך מליז'נסק.
האדמו"ר השני, רבי משה בידרמן בנו של רבי דוד וחתנו של היהודי הקדוש מפשיסחה. בסוף ימיו עלה לארץ ישראל עם בניו ונכדיו. התיישב בירושלים ובה נפטר כחודשיים וחצי לאחר עלייתו, בי"ג בטבת ה'תרי"א. נקבר למרגלות הר הזיתים סמוך לקבר זכריה הנביא.
האדמו"ר השלישי, רבי אלעזר מנחם מנדל בידרמן (היה נקרא "רבי אלעזר מנדל"), בנו של רבי משה, והאדמו"ר הראשון (בתנועת החסידות כולה) שהתחיל את כהונתו בירושלים. הוא תיקן את הלבוש הירושלמי, המכונה ביידיש "געלע קאפטן". כמו כן תיקן את מנהג תליית עשרה נרות השמן בבית הכנסת ("הענג לייכטער") ועוד ממנהגי ירושלים. היה חתנו של רבי צבי, בנו של החוזה מלובלין. נהג להאריך בתפילה לפני הכותל המערבי. נפטר בסעודת מלוה מלכה של פורים משולש, ט"ז באדר ב' תרמ"ג.
האדמו"ר הרביעי, רבי יצחק דוד אחיו של רבי אלעזר מנדל, היה חסיד של אחיו. לאחר פטירת אחיו כיהן לתקופת קצרה מאחר שאחיינו רבי דוד צבי שלמה, סירב לשמש כאדמו"ר בחיי דודו. רבי יצחק דוד היה ממקימי ישיבת חיי עולם וכן הקים ארגון סיוע לצאצאי רבי משה בידרמן "בני משה". היה חתנו של רבי ישעיה זינגר מקינצק.
האדמו"ר החמישי, רבי דוד צבי שלמה בידרמן ("ר' דוד'ל"), בנו של רבי אלעזר מנחם מנדל. בצעירותו חיפש אדמו"ר, ובהשפעת חסידי קרלין בירושלים, נסע לרבי אהרן פרלוב, ה"בית אהרן" מקרלין. לאחר חזרתו לירושלים פתח בית כנסת נפרד לחסידי קרלין. החל לשמש כאדמו"ר לאחר פטירת דודו רבי יצחק דוד. עמד בראש כולל פולין והקים את שכונת בתי ורשה בירושלים. ייסד את בית הדין החסידי בעיר בראשות בעל ה"תורת חסד". יחד עם דודו רבי יצחק דוד ייסד גם את הישיבה החסידית חיי עולם. רבי דוד'ל ערך את נוסח התפילה של חסידות לעלוב. נפטר בה' באלול תרע"ח.
האדמו"ר השישי, רבי שמעון נתן נטע (הראשון), בנו של רבי דוד צבי שלמה. כיהן כאדמו"ר לזמן קצר, נפטר לאחר ייסורים בצום גדליה ג' בתשרי ה'תר"צ.
האדמו"ר השביעי, רבי משה מרדכי, בנו של רבי שמעון נתן נטע, החל לכהן כאדמו"ר מלעלוב. בשנת תשכ"ב קיבל פלג מזקני חסידות קרלין את רבי משה מרדכי כרבם, והוא הפך לאדמו"ר מלעלוב-קרלין.
בדור השמיני

לאחר פטירת רבי משה מרדכי החלו לכהן שלושה מבניו: רבי אברהם שלמה, רבי שמעון נתן נטע ורבי אלתר. לאחר פטירת האחים הגדולים, החלו רבי פנחס יצחק ורבי יששכר דוב, גם לכהן כאדמו"רים. חלק מבני בנותיו של רבי משה מרדכי, כיהנו גם הם כאדמו"רים.
בדור השמיני > רבי אברהם שלמה

בנו הבכור של רבי משה מרדכי, רבי אברהם שלמה בידרמן, הוכתר לאדמו"ר מלעלוב. בית מדרשו היה בירושלים. במוצאי ראש השנה ה'תש"ס לקה בלבו, ונפטר בט"ז בשבט ונקבר סמוך לקבר אביו בהר הזיתים בירושלים, ידוע היה כפועל ישועות דברי תורתו ותולדותיו נדפסו בספרים אמרי קודש ואמרות אש.
בניו:
רבי יצחק מאיר אייזיק בידרמן, ממלא את מקום אביו בבית מדרשו בירושלים. הוא הקים גם מרכזים בעיר ביתר עילית, (שם גם קיימת ישיבת חסידי לעלוב "היכל אברהם" על שם אביו) בטבריה, בארצות הברית, בלונדון שבאנגליה ובאנטוורפן שבבלגיה.
בנו הבכור, רבי שמעון נתן נטע, התגורר בביתר עילית ונהג כאדמו"ר בעיקר בעת שהיותיו בחו"ל. בישראל היה עורך שולחנות ותפילות יחד עם אחיו רבי יצחק. היה חסיד ברסלב ואף לאחר שהוכתר לאדמו"ר נסע לקבר רבי נחמן מברסלב לראש השנה. נפטר בגיל צעיר, בכ"ו באייר תשס"ח. בנו יהודה זונדל, שהיה כבן 12 בפטירת אביו, הוכתר כינוקא. בשנת 2015 התחתן והחל לכהן כאדמו"ר.
בדור השמיני > רבי שמעון נתן נטע

בנו השני, רבי שמעון נתן נטע. התפרסם במיוחד בכך שעורר שלא ידברו בתפילה, נפטר בליל יום הכיפורים תש"ע.
לאחר פטירתו הוכתרו שלושת בניו כאדמו"רים ומרבית החסידים פנו אל רבי אהרן:
בנו הבכור, רבי אליהו עזריאל, מכהן בבית המדרש של אביו ברמת לעלוב בבני ברק.
רבי אהרן, מכהן בבית שמש והוא מכהן כאדמו"ר המרכזי והמוביל של החסידות, לחצרו בתי מדרש בכמה ערים בישראל.
רבי יעקב יצחק, מתגורר בירושלים, תחילה הוכרז כאדמו"ר אך הוא אינו נוהג בגינוני אדמו"רות.
בדור השמיני > רבי אלתר אלעזר מנחם

בנו הרביעי של רבי משה מרדכי, רבי אלתר אלעזר מנחם בידרמן, כיהן כאדמו"ר בבית מדרשו של אביו, ברחוב רבי עקיבא בבני ברק. הוא נפטר בפתאומיות בי"ד בטבת תשס"א.
בניו:
בנו בכורו, רבי דוד צבי שלמה נפתלי, חתן רבי אברהם יצחק קאהן מתולדות אהרן ממלא את מקומו בבני ברק. הוא מתגורר בבורו פארק ומגיע לישראל מספר פעמים בשנה.
בנו רבי יעקב יצחק (חתן הרב מנשה קליין), מכהן גם הוא כאדמו"ר בבורו פארק.
בנו רבי אלימלך בידרמן, משפיע חסידי ומחבר סדרת הספרים "באר הפרשה". חתן רבי נתן דוד רוזנבוים מזוטשקא. מתגורר בבני ברק.
בנו הרב חיים יוסף בידרמן מכהן כרב בית המדרש לעלוב בבני ברק.
בנו הרב נחמן בידרמן גר בירושלים, משפיע חסידי ולו קבוצת חסידים משלו, אם כי אינו מתנהג באדמו"רות רשמית.
בדור השמיני > לעלוב ניקלשבורג

בנו החמישי של רבי משה מרדכי, רבי פנחס יצחק בידרמן, מכהן בבית המדרש ברחוב כפר נחום בירושלים. מזוהה כאדמו"ר מלעלוב-ניקלשבורג.
בדור השמיני > לעלוב בר-אילן

בנו השישי של רבי משה מרדכי, רבי ישכר דוב בידרמן מכהן בבית המדרש ברחוב בר-אילן בירושלים. מכונה המהרי"ד מלעלוב או האדמו"ר מלעלוב פייטרקוב או לעלוב בר-אילן.
בדור השמיני > לעלוב עזרת תורה

בנו השביעי של רבי משה מרדכי, רבי שמואל שמעלקא בידרמן, מכהן בבית המדרש ברחוב עזרת תורה בירושלים. מזוהה כאדמו"ר מלעלוב עזרת-תורה.
בדור השמיני > לעלוב ברנוביץ'

בן בתו של רבי משה מרדכי, רבי יעקב אשר קאפף, החל לכהן כאדמו"ר בשנת ה'תשס"א, בבית המדרש בראנוביץ' ברחוב רבינו גרשום בירושלים. נפטר בפתאומיות בי"ז באדר ב' שנת תשס"ה.
אחריו מונה בנו בכורו, רבי ישראל קאפף (חתנו של רבי שמעון נתן נטע בן רבי יעקב יצחק), כממלא מקומו בבית מדרשו שבירושלים.
בדור השמיני > ראדושיץ

בן בתו של רבי משה מרדכי, רבי דוד צבי שלמה הורונצ'יק, חתן רבי אברהם חיים ראטה משומרי אמונים, הוכתר אחר פטירת רבי משה מרדכי כאדמו"ר מראדושיץ, בית מדרשו היה בבית שמש. נפטר בי' באדר ה'תשע"ו. בנו בכורו רבי אהרן יוסף, חתן הרב אברהם שלום ישכר דוב ליפשיץ הלברשטאם, האדמו"ר מסטרופקוב, הוכתר לממלא מקומו, והוא מכהן בירושלים. שני בנים אחרים מכהנים באדמו"רות בבית שמש, ברמה ב' וברמה ד'.
חתנו של רבי דוד צבי שלמה הוא האדמו"ר ממיאלען.
בדור השמיני > לעלוב קרלין

בן בתו של רבי משה מרדכי, רבי יהושע העשיל רוזנפלד, הוכתר כאדמו"ר מלעלוב-קרלין, לאחר פטירתו של אביו רבי שמואל צבי רוזנפלד בט"ז בתשרי ה'תש"ע, בית מדרשו ברחוב מלאכי בבני ברק.
לעלוב בית ישראל

במקביל לכהונת רבי משה מרדכי, פתח אחיו, הרב יעקב יצחק, בית מדרש בשם "אור יעקב" בשכונת בית ישראל בירושלים, אך לא נהג כאדמו"ר.
בנו, רבי שמעון נתן נטע בידרמן, לאחר פטירת דודו רבי משה מרדכי, החל לנהוג כאדמו"ר בבית המדרש של אביו בשכונת בית ישראל בירושלים. בערוב ימיו פתח קהילה גם בבית שמש. נפטר בד' באב ה'תשס"ד. בנו רבי אלתר ישראל בידרמן ממלא מקומו בבית המדרש בירושלים, ובנו רבי יוחנן בידרמן מכהן כאדמו"ר מלעלוב בית שמש. חתנו הוא האדמו"ר מלעלוב בראנוביץ', נכד רבי משה מרדכי.
מאפייני החסידות

חסידות לעלוב מדגישה את אהבת ישראל ואת הדאגה לזולת. האדמו"ר הראשון, רבי דוד, בלט במידה זו והיה מחפש ורואה טוב בכל יהודי. מסופר שפעם נסע עם רבי יעקב יצחק מפשיסחה בדרכם מרבם החוזה מלובלין, ובדרך עצרו באחד הכפרים. רבי דוד הלך לטייל בכפר והתעכב. כשחזר שאלו רבי יעקב יצחק למה התעכב. ענה לו רבי דוד שראה דרגה חדשה במעלת ישראל: בחור כפרי העומד עם גרזן ליד אביו ואומר לו: "אם לא היה הקב"ה - הייתי רוצח אותך". רבי דוד ראה בכך את גדולת עם ישראל, שאפילו כשעומדים בדרגה כזו נחותה בכל זאת יש בהם יראת שמיים.
אדמו"רי לעלוב וחסידיהם מנהלים מפעלי הכנסת אורחים ובתי תמחוי שבהם מוצאים את מקומם מחוסרי בית ועניים. בירושלים פועלים הכנסות אורחים בבית הכנסת לעלוב צפניה ובבית הכנסת לעלוב-ברנוביץ. חסידיו של רבי אהרון מבית שמש מפעילים "בית תבשיל" בבני ברק, וכן בית "הכנסת אורחים" לעולים לציוניהם של רבי אלימלך מליז'נסק ורבי דוד מלעלוב.
גם בחסידות וורקא, שמייסדה רבי ישראל יצחק קאליש היה תלמידו של רבי דוד, אחד היסודות הוא אהבת ישראל.
השתייכות פוליטית

רבי משה מרדכי בידרמן לא היה חבר במועצת גדולי התורה של אגודת ישראל. בשנותיה הראשונות של מדינת ישראל חתם מספר פעמים על תמיכה באגודת ישראל, אך בהמשך סירב לחתום ונטה למפלגת פא"י. מצד שני גם קיים קשרים טובים עם חוגי הקנאים בירושלים. חסידיו התערו בסיעת שלומי אמונים באגודת ישראל.
ענפים נוספים בעבר

רבי נחמיה בידרמן, בנו של רבי דוד הראשון וחתנו של הרב מרדכי מסטנביץ, כיהן אף הוא בללוב.
רבי יעקב מאפטא (תקס"ו - י"ח בטבת תרי"ח) תלמידו של רבי ישכר בר מרדושיץ שמינהו לאדמו"ר, כיהן באיוואנצק ובאפטא. היה חתנו של רבי יעקב קופיל חתנו של רבי מאיר מאפטא. היה מסתגף ומתפלל באריכות.
בנו רבי מאיר מרדכי דוד משידלוב חתנו של רבי ישראל מסטאביחוב. נחשב לגדול בתורה. נפטר באוסטרובצא בב' באייר תרל"ג.
בנו רבי יעקב משידלוב חתנו של רבי משה הלברשטאם משינאווא, כיהן בשידלוב, באיוואנצק ועם פרוץ מלחמת העולם השנייה חזר לשידלוב שם נפטר. את מקומו ברבנות שידלוב מילא חתנו רבי אלימלך אריה רבינוביץ בנו רבי יחזקאל מרדומסק.
רבי מאיר קרקובסקי, חתנו של רבי דוד הראשון כיהן כאדמו"ר בפשדבורז'. היה מיוחס לב"ח בן אחר בן.
רבי ירחמיאל יוסף, בנו של רבי אלעזר מנדל (תרכ"ו - י' בטבת תרע"ח).
בנו רבי מרדכי אלעזר מנחם היה חתנו וממלא מקומו של דודו רבי אלתר מסוסנוביץ'. היה מפורסם כגאון ופרוש. נרצח בשואה יחד עם בנו רבי משה.
רבי אלתר אברהם בצלאל נתן נטע (תרכ"ב - כ"ה באלול תרצ"ג) בנו של רבי אלעזר מנדל. חזר לפולין בזמן מלחמת העולם הראשונה והתיישב בסוסנוביץ'. כונה בשם האדמו"ר מארץ ישראל. היה חתנו של בן דודו הרב בנימין יהודה לייב ברנשטיין. חתנו-אחיינו רבי מרדכי אלעזר מנחם מילא את מקומו.
רבי דוד יוסף (תקפ"ז - ט"ו באב תרנ"ז) בנו של הרב שלמה יחיאל בן רבי משה, כיהן אף הוא באדמו"רות. היה חתנו של רבי אלעזר מקוז'ניץ. התייתם בצעירותו וגדל אצל סבו ואצל דודו רבי מנחם נחום טברסקי ממקארוב. בשנת תר"י התמנה לכהן כרבה של ללוב. בשנת תרל"ו החל לכהן כאדמו"ר. היה תלמידם של רבי עמנואל מפשדבורז', רבי מרדכי מנחם מנדל קאליש מוורקא ושל רבי יחיאל מאלכסנדר.
בנו הראשון רבי אלעזר אלתר אליקים בריעה מקאלושין בנו של רבי דוד יוסף וחתנו של הרב ישראל הלפרין. כיהן בקאלושין לאחר פטירת רבי מאיר שלום רבינוביץ.
בנו השני רבי משה שלמה יחיאל (תרכ"א - י"ג באדר תרע"ד) אב"ד שילעץ חתנו של הרב אפרים פישל רפפורט ומחבר הספר "דברי משה".
שפות כנעניות

.
| --- | --- |
אסטלת כלמו של המלך הארמי כלמו מהמאה ה-9 לפנה"ס, כתובה בפיניקית באלפבית פיניקי
אסטלת כלמו של המלך הארמי כלמו מהמאה ה-9 לפנה"ס, כתובה בפיניקית באלפבית פיניקי
 משפחה:  אפרו אסייתית  שמית  שמית תיכונה  שמית צפון-מערבית  שפות כנעניות
 ראו גם:  שפה • כתב • רשימת שפות
השפות הכנעניות הן משפחת שפות קרובה של ניבים מהשלוחה הצפון-מערבית של השפות השמיות, הכוללת בין השאר את העברית והפיניקית. השפה הכנענית השפיעה והושפעה מכל שפות הסביבה ברמת השפעה גדולה מאוד, ששרידיה קיימים עד היום בלשונות רבות.
מאפיינים כלליים

השפות הכנעניות נבדלות מיתר השפות השמיות צפון-מערביות בשלושה מאפיינים עיקריים:
המעתק הכנעני (ā>ō בהברה מוטעמת) התרחש רק בלשונות הכנעניות, ולא בארמית ובאוגריתית הפורמלית (אף שמתועד באוגריתית מאוחרת לא פורמלית). למשל, תנועת ה-ō בשם התואר "טוב" מקורה ב-ā ארוכה. ואמנם, בארמית מקראית: טָב.
תווית היידוע "ה־" (ha-), המופיעה לפני השם שהיא מיידעת, בניגוד לתווית היידוע הארמית ־א (-a), המצטרפת לסוף המילה (השוו: הטוב, טבא).
הכינוי הפרוד לַמְּדַבֵּר הוא "אנכי" (ˀanōki): באוגריתית אַנכ, בצידונית ובמואבית אנכ, ובעברית מקראית ובצידונית אנכי. הכינוי קיים גם באכדית. קיימת גם מקבילה לכינוי "אנא" הנוהג בארמית: באוגריתית אַנ, בעברית מקראית אני.
כתב > כתב גבל

הכתב הראשון של שפות כנעניות היה, ככל הנראה, כתב גבל הבלתי-מפוענח, שמקורו בעיר הנמל הכנענית הגדולה גבל.
כתב > האלפבית האוגריתי

בעקבות האלפבית הכנעני, פותח באוגרית, ככל הנראה בעקבות חדשנותו של סופר יחיד, כתב היתדות האוגריתי, אלפבית עיצורי הכולל את כל עיצורי האלפבית הכנעני בתוספת מספר עיצורים נוספים שהיו נהוגים בניב האוגריתי המקומי.